คำสั่งสำนักนายกรัฐมนตรีคำสั่งสำนักนายกรัฐมนตรีที่ ๒๐๕/๒๕๔๙เรื่องการจัดตั้งกองอำนวยการรักษาความมั่นคงภายใน[๑] โดยที่สถานการณ์ภัยคุกคามที่มีผลกระทบต่อความมั่นคงของชาติทั้งในปัจจุบันและแนวโน้มในอนาคตได้เปลี่ยนแปลงไปส่งผลให้ปัญหาความมั่นคงภายในประเทศมีความหลากหลาย เชื่อมโยง และซับซ้อนยิ่งขึ้น ดังนั้นเพื่อให้การดำเนินการในการรักษาความมั่นคงภายในเป็นไปอย่างมีประสิทธิภาพและบรรลุผลตามเป้าหมายจึงจำเป็นต้องมีการผนึกกำลังของข้าราชการพลเรือน ตำรวจ ทหารและประชาชนอย่างเป็นระบบและมีเอกภาพ โดยมีหน่วยงานที่ทำหน้าที่รับผิดชอบในการประสานและเชื่อมโยงการทำงานที่ชัดเจนอาศัยอำนาจตามความในมาตรา๙ และมาตรา ๑๓ (๔) และ (๖) แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔นายกรัฐมนตรีโดยความเห็นชอบของคณะรัฐมนตรี จึงออกคำสั่งไว้ดังต่อไปนี้ข้อ๑ ให้ยกเลิกคำสั่งนายกรัฐมนตรีที่๑๕๘/๒๕๔๕ ลงวันที่ ๒๙ พฤษภาคม ๒๕๔๕ และคำสั่งอื่น ๆที่เกี่ยวข้องกับการจัดตั้งกองอำนวยการรักษาความมั่นคงภายในข้อ๒ให้จัดตั้งกองอำนวยการรักษาความมั่นคงภายใน (กอ.รมน.)เป็นหน่วยงานในสำนักนายกรัฐมนตรีโดยมีผู้บัญชาการทหารบกเป็นผู้อำนวยการรักษาความมั่นคงภายใน (ผอ.รมน.) มีอำนาจหน้าที่รับผิดชอบบังคับบัญชาข้าราชการและการดำเนินงานของกองอำนวยการรักษาความมั่นคงภายในและหน่วยงานในสายงานทั้งนี้ให้ผู้อำนวยการรักษาความมั่นคงภายในมีอำนาจในการพิจารณาเสนอนายกรัฐมนตรีแต่งตั้งรองผู้อำนวยการรักษาความมั่นคงภายใน(รอง ผอ.รมน.) และผู้ช่วยผู้อำนวยการรักษาความมั่นคงภายใน (ผช.ผอ.รมน.)ได้ตามความเหมาะสม โดยออกเป็นคำสั่งสำนักนายกรัฐมนตรีข้อ๓ให้กองอำนวยการรักษาความมั่นคงภายในมีบทบาทเป็นองค์กรกลางในการอำนวยการและประสานการปฏิบัติในการนำนโยบายและยุทธศาสตร์ด้านความมั่นคงภายในและวาระเร่งด่วนแห่งชาติไปสู่การปฏิบัติ(ผนวก ก)ข้อ๔ให้กองอำนวยการรักษาความมั่นคงภายในมีภารกิจ ดังนี้๔.๑วางแผน อำนวยการ ประสานงานและกำกับดูแลการดำเนินการตามนโยบายและยุทธศาสตร์ด้านความมั่นคงภายในของรัฐ๔.๒ดำเนินการแก้ไขปัญหาด้านความมั่นคงภายในตามที่สภาความมั่นคงแห่งชาติ คณะรัฐมนตรีหรือนายกรัฐมนตรีมอบหมายข้อ๕ให้กองอำนวยการรักษาความมั่นคงภายใน มีอำนาจหน้าที่รับผิดชอบ ดังนี้๕.๑ติดตาม ตรวจสอบ ประเมินแนวโน้มภัยคุกคามด้านความมั่นคงภายในเพื่อสนับสนุนให้เกิดการแก้ปัญหาอย่างเป็นรูปธรรม๕.๒อำนวยการ ประสานงาน กำกับดูแล และเสริมการปฏิบัติส่วนราชการที่เกี่ยวข้องในการจัดระเบียบความมั่นคงในพื้นที่ทั่วประเทศทั้งทางบกและทางทะเลให้เกิดความมั่นคงอย่างยั่งยืน๕.๓เสริมสร้างความจงรักภักดีต่อสถาบันพระมหากษัตริย์ สร้างความรักความสามัคคีของคนในชาติด้วยการผนึกพลังมวลชน รวมทั้งส่งเสริมให้ประชาชนเข้ามามีส่วนร่วมในการป้องกันและการแก้ไขปัญหาต่างๆ ที่กระทบต่อความมั่นคงภายในและความสงบเรียบร้อยในพื้นที่ภายในประเทศ๕.๔ดำเนินการอื่น ๆ ตามที่สภาความมั่นคงแห่งชาติ คณะรัฐมนตรี หรือนายกรัฐมนตรีมอบหมายข้อ๖ให้กองอำนวยการรักษาความมั่นคงภายในมีโครงสร้างการจัดหน่วยงานตามผังการจัดกองอำนวยการรักษาความมั่นคงภายในประกอบคำสั่งนี้(ผนวก ข)ข้อ ๗ให้จัดตั้งสำนักเลขาธิการกองอำนวยการรักษาความมั่นคงภายใน (สน.ลร.รมน.)เป็นหน่วยงานภายในกองอำนวยการรักษาความมั่นคงภายในทำหน้าที่เป็นสำนักงานฝ่ายอำนวยการในการวางแผน อำนวยการ ประสานงานและกำกับดูแลการปฏิบัติงานในสายงาน กองอำนวยการรักษาความมั่นคงภายในโดยมีเลขาธิการกองอำนวยการรักษาความมั่นคงภายใน (ลธ.รมน.)เป็นหัวหน้าฝ่ายอำนวยการรับผิดชอบควบคุมการดำเนินงานของสำนักเลขาธิการกองอำนวยการรักษาความมั่นคงภายใน ทั้งนี้ ให้เสนาธิการทหารบกเป็นเลขาธิการกองอำนวยการรักษาความมั่นคงภายในให้สำนักเลขาธิการกองอำนวยการรักษาความมั่นคงภายในประกอบด้วยฝ่ายต่าง ๆโดยให้เป็นไปตามอัตราการจัดเฉพาะที่กองอำนวยการรักษาความมั่นคงภายในกำหนดและให้มีศูนย์ประสานงานความมั่นคง และหน่วยงานภารกิจพิเศษโดยศูนย์ประสานงานความมั่นคงให้จัดตามผนวกประกอบคำสั่ง (ผนวก ค)และหน่วยงานภารกิจพิเศษให้จัดเมื่อสั่งข้อ๘ เพื่อประโยชน์ในการปฏิบัติงานผู้อำนวยการรักษาความมั่นคงภายในอาจมอบอำนาจหน้าที่ในการบังคับบัญชาและการปฏิบัติราชการของกองอำนวยการรักษาความมั่นคงภายในให้กับรองผู้อำนวยการรักษาความมั่นคงภายในผู้ช่วยผู้อำนวยการรักษาความมั่นคงภายในและเลขาธิการกองอำนวยการรักษาความมั่นคงภายใน เป็นการเฉพาะเรื่อง หรือเฉพาะเวลาได้ข้อ๙ให้มีการจัดตั้งกองอำนวยการรักษาความมั่นคงภายในภาค (กอ.รมน.ภาค)โดยให้แม่ทัพภาคเป็นผู้อำนวยการรักษาความมั่นคงภายในภาค (ผอ.รมน.ภาค)มีอำนาจหน้าที่รับผิดชอบการบังคับบัญชาข้าราชการและการดำเนินงานของกองอำนวยการรักษาความมั่นคงภายในภาคตามขอบเขตพื้นที่รับผิดชอบของกองทัพภาคให้กองอำนวยการรักษาความมั่นคงภายในภาคมีอำนาจหน้าที่ดำเนินการให้เป็นไปโดยสอดคล้องกับอำนาจหน้าที่และความรับผิดชอบของกองอำนวยการรักษาความมั่นคงภายในในขอบเขตพื้นที่รับผิดชอบและตามที่ได้รับมอบหมายจากกองอำนวยการรักษาความมั่นคงภายในทั้งนี้การจัดตั้งกองอำนวยการรักษาความมั่นคงภายในภาคให้เป็นไปตามอัตราจัดเฉพาะที่กองอำนวยการรักษาความมั่นคงภายในกำหนดข้อ๑๐ให้กองอำนวยการรักษาความมั่นคงภายในและกระทรวงมหาดไทยจัดตั้งกองอำนวยการรักษาความมั่นคงภายในจังหวัด (กอ.รมน.จว.)ทุกจังหวัดขึ้นตรงต่อกองอำนวยการรักษาความมั่นคงภายในภาคโดยให้ผู้ว่าราชการจังหวัดเป็นผู้อำนวยการรักษาความมั่นคงภายในจังหวัด(ผอ.รมน.จว.)มีอำนาจหน้าที่รับผิดชอบบังคับบัญชาข้าราชการและการดำเนินงานของกองอำนวยการรักษาความมั่นคงภายในจังหวัดเพื่อจัดระเบียบความมั่นคงในพื้นที่รวมทั้งปฏิบัติงานตามที่กองอำนวยการรักษาความมั่นคงภายในและกองอำนวยการรักษาความมั่นคงภายในภาคมอบหมายให้กองอำนวยการรักษาความมั่นคงภายในจัดตั้งกองอำนวยการรักษาความมั่นคงภายในกรุงเทพมหานคร(กอ.รมน.กทม.) ขึ้นตรงต่อกองอำนวยการรักษาความมั่นคงภายในภาค ๑โดยให้ผู้ว่าราชการกรุงเทพมหานครเป็นผู้อำนวยการรักษาความมั่นคงภายในกรุงเทพมหานคร(ผอ.รมน.กทม.) มีอำนาจหน้าที่รับผิดชอบบังคับบัญชาข้าราชการและการดำเนินงานของกองอำนวยการรักษาความมั่นคงภายในกรุงเทพมหานครรวมทั้งปฏิบัติงานตามที่กองอำนวยการรักษาความมั่นคงภายในและกองอำนวยการรักษาความมั่นคงภายในภาค๑ มอบหมายทั้งนี้การจัดตั้งกองอำนวยการรักษาความมั่นคงภายในจังหวัดและกองอำนวยการรักษาความมั่นคงภายในกรุงเทพมหานครให้เป็นไปตามอัตราการจัดเฉพาะที่กองอำนวยการรักษาความมั่นคงภายในกำหนดข้อ๑๑ให้ผู้อำนวยการรักษาความมั่นคงภายในมีอำนาจในการเสนอนายกรัฐมนตรีเพื่อแต่งตั้งผู้ทรงคุณวุฒิจากส่วนราชการและภาคเอกชนที่เกี่ยวข้องเป็นคณะกรรมการที่ปรึกษากองอำนวยการรักษาความมั่นคงภายในให้ผู้อำนวยการรักษาความมั่นคงภายในมีอำนาจแต่งตั้งคณะกรรมการหรือคณะอนุกรรมการเพื่อสนับสนุนภารกิจของกองอำนวยการรักษาความมั่นคงภายในตามความเหมาะสมข้อ๑๒ให้กองอำนวยการรักษาความมั่นคงภายในและหน่วยงานในสายงานดำเนินงานจัดทำแผนงานรักษาความมั่นคงภายในประจำปีและจัดทำเป็นแผนงาน โครงการและความต้องการงบประมาณเพื่อพิจารณาอนุมัติให้ดำเนินการตามระบบงานงบประมาณข้อ๑๓กำลังพลที่ปฏิบัติงานในสายงานกองอำนวยการรักษาความมั่นคงภายในถือว่าเป็นกำลังพลปฏิบัติงานประเภทเสี่ยงอันตรายตามแผนปฏิบัติการของส่วนราชการให้ได้รับสิทธิต่าง ๆเช่นเดียวกับกำลังพลที่ปฏิบัติงานตามแผนป้องกันประเทศของเหล่าทัพ และได้รับการพิจารณาสิทธิตามระเบียบสำนักนายกรัฐมนตรีว่าด้วยบำเหน็จความชอบค่าตอบแทนและการช่วยเหลือเจ้าหน้าที่และประชาชนผู้ปฏิบัติหน้าที่ราชการหรือช่วยเหลือราชการเนื่องในการป้องกันอธิปไตยและการรักษาความสงบเรียบร้อยของประเทศ พ.ศ. ๒๕๒๑รวมถึงสิทธิอื่น ๆ ตามผนวกประกอบคำสั่ง (ผนวก ง)สำหรับผู้ปฏิบัติหน้าที่ณ อำเภอชายแดน และพื้นที่พิเศษที่มีปัญหาด้านความมั่นคงที่กำหนดเป็นย่านอันตรายถือว่าได้รับคำสั่งให้ปฏิบัติราชการชายแดนพิเศษเกี่ยวกับการป้องกันราชอาณาจักรให้มีสิทธิขอพระราชทานเหรียญราชการชายแดนตามระเบียบว่าด้วยการขอพระราชทานเหรียญราชการชายแดนสิทธิของผู้ได้รับพระราชทาน และการเรียกเหรียญและบัตรเหรียญราชการชายแดนคืน พ.ศ.๒๕๑๑ข้อ๑๔ให้กองอำนวยการรักษาความมั่นคงภายใน กองอำนวยการรักษาความมั่นคงภายในภาคและกองอำนวยการรักษาความมั่นคงภายในจังหวัดที่ดำเนินการอยู่ก่อนคำสั่งนี้ให้ดำเนินการอยู่ต่อไป และปรับอัตราเฉพาะกิจที่มีอยู่เดิมให้สอดคล้องกับภารกิจและโครงสร้างใหม่ตามคำสั่งนี้ภายในระยะเวลาไม่เกิน๒ เดือน นับแต่วันที่คำสั่งนี้มีผลใช้บังคับข้อ๑๕ ให้ส่วนราชการทุกกระทรวง ทบวง กรมรัฐวิสาหกิจ และหน่วยงานของรัฐ สนับสนุนการปฏิบัติตามคำสั่งนี้รวมทั้งให้การสนับสนุนกำลังพลตามที่กองอำนวยการรักษาความมั่นคงภายในกองอำนวยการรักษาความมั่นคงภายในภาค กองอำนวยการรักษาความมั่นคงภายในจังหวัดและกองอำนวยการรักษาความมั่นคงภายในกรุงเทพมหานคร ร้องขอเป็นลำดับแรกทั้งนี้ตั้งแต่บัดนี้เป็นต้นไปสั่ง ณ วันที่ ๓๐ตุลาคม พ.ศ. ๒๕๔๙พลเอกสุรยุทธ์ จุลานนท์นายกรัฐมนตรีสุกัญญา/จัดทำ๒๙ มีนาคม ๒๕๕๓นฤดล/ตรวจ๒๖ ตุลาคม ๒๕๕๓โชติกานต์/ปรับปรุง๑๔ ธันวาคม ๒๕๕๙[๑] ราชกิจจานุเบกษาเล่ม -/ตอนที่ -/หน้า -/-